cyanic-selkie/wikianc huggingface dataset:
ভুয়েল্তা অ্যা কলম্বিয়া
ইতিহাস
ঐ বছরগুলোয় প্রতিযোগিতা চলাকালে বেশ কয়েকটি মারাত্মক দুর্ঘটনা ঘটে। এমনিক প্রতিযোগিতাকালীন মৃত্যুর ঘটনাও ঘটেছে। কয়েকজন সাইকেল আরোহী গুরুতর আঘাত পান ও দুর্ঘটনার কারণে তাদের খেলোয়াড়ী জীবনের সমাপ্তি ঘটে। তন্মধ্যে কনরাডো ‘টিটো’ গালো, গিলবার্তো আর্চকানয়, ফেলিপে লিনান ও আর্নেস্তো সান্তানদার অন্যতম। ২০০৫ সালে ভুয়েল্তায় মর্মান্তিক দুর্ঘটনা ঘটে। স্থানীয় বেতার সাংবাদিক আলবার্তো মার্টিনেজ প্রাডের প্রতিযোগিতার সংবাদ সম্প্রচারকালে মৃত্যুবরণ করেন। হোস ফার্নান্দো লোপেজ ও হেক্টর উরেগোকে নিয়ে জীপে চড়ে মার্টিনেজ ভ্রমণ করছিলেন। কালার্কা অভিমূখে লা লিনেয়ার চূড়া থেকে গাড়ীটি বাঁকে এসে নিয়ন্ত্রণ হারিয়ে ফেলে ও গিরিখাতে পড়ে যায়।
বর্তমানে এটি পনের পর্বের ক্রীড়া প্রতিযোগিতা হিসেবে অনুষ্ঠিত হচ্ছে যা সাইকেল ক্রীড়ায় অন্যতম কঠিন ক্রীড়া হিসেবে বিবেচিত। পবর্তসঙ্কুল রাস্তাগুলো ট্যুর ডে ফ্রান্সে ব্যবহার করা রাস্তার চেয়েও শতশত মিটার উঁচু।
২০১০ সালের আসরে ইন্দেপোর্টেস অ্যান্টিওকুইয়া-আইডিয়া-এফএলএ-লটেরিয়া ডে মেডেলিন দলের সার্গিও লুইস হেনাও বিজয়ী হন। তিনি তার দলীয় সঙ্গী অস্কার সেভিলা ও পূর্বেকার বছরের বিজয়ী হোস রুজানোকে পরাজিত করে এ সম্মাননা অর্জন করেন।
আবুল বারকাত
অধ্যাপক ড. আবুল বারকাত (জন্ম: ২৭ সেপ্টেম্বর, ১৯৫৪) ঢাকা বিশ্ববিদ্যালয়ের অর্থনীতি বিভাগের অধ্যাপক ও প্রাক্তন চেয়ারম্যান। ২০০৯ সাল থেকে তিনি রাষ্ট্রয়াত্ব ব্যাংক জনতা ব্যাংক লিমিটেডের চেয়ারম্যান হিসেবে দায়িত্ব পালন করছেন। এছাড়া বর্তমানে তিনি বাংলাদেশ অর্থনীতি সমিতির সভাপতি। ১৯৭১ সালের মহান মুক্তিযুদ্ধে আবুল বারকাত সশস্ত্র প্রশিক্ষণ নিয়ে অংশগ্রহণ করেন।
জন্ম ও পারিবারিক জীবন
আবুল বারকাতের জন্ম ১৯৫৪ সালের ২৭ সেপ্টেম্বর কুষ্টিয়া শহরে। তার বাবার নাম ডা. আবুল কাশেম এবং মায়ের নাম নূরুন নাহার। বাবা-মায়ের তৃতীয় সন্তান আবুল বারকাত। তার স্ত্রীর নাম ড. সাহিদা আখতার। এ দম্পতির তিন কন্যা। তারা হলেন, অবন্তি, অানোখি এবং অরণি।
শিক্ষাজীবন
আবুল বারকাত ১৯৭০ সালে কুষ্টিয়া জিলা স্কুল থেকে এসএসসি, ১৯৭৩ সনে কুষ্টিয়া সরকারী কলেজ থেকে এইচ এস সি পরীক্ষায় উচ্চমান প্রথম শ্রেণীসহ উত্তীর্ণ হন। ঐ বছরই উচ্চ শিক্ষার জন্য তিনি বাংলাদেশ সরকারের মেধা বৃত্তি নিয়ে তৎকালীন সোভিয়েত ইউনিয়নে যান। ১৯৭৮ সালে তিনি মস্কোর মস্কো ইন্সটিটিউট অব ন্যাশনাল ইকোনমি (প্লেখানত ইনস্টিটিউট খ্যাত) থেকে অর্থনীতি বিষয়ে এমএসসি-তে সকল বিষয়ে সর্ব্বোচ্চ গ্রেডসহ অনার্সসহ প্রথম শ্রেণী অর্জন করেন। একই প্রতিষ্ঠান থেকে ১৯৮২ সালে উন্নয়নের রাজনৈতিক-অর্থনীতি বিষয়ে পিএইচডি ডিগ্রী অর্জন করেন।
কর্মজীবন
১৯৮২ সালে ড. আবুল বারকাত ঢাকা বিশ্ববিদ্যালয়ের অর্থনীতি বিভাগে যোগদানের মাধ্যমে কর্মজীবন শুরু করেন। অধ্যাপক আবুল বারকাত ঢাকা বিশ্ববিদ্যালয়ের অর্থনীতি বিভাগের চেয়ারম্যান হিসেবে কাজ করেছেন। বর্তমানে ঢাকা বিশ্ববিদ্যালয়ের অর্থনীতির অধ্যাপনার পাশাপাশি জনতা ব্যাংক লিমিটেডের চেয়ারম্যান-এর দায়িত্ব পালন করছেন। পাশাপাশি তিনি হিউম্যান ডেভলপমেন্ট রিসার্চ সেন্টার নামের একটি গবেষণা প্রতিষ্ঠানেরও অবৈতনিক প্রধান উপদেষ্ঠা। তিনি বাংলাদেশ অর্থনীতি সমিতির নির্বাচিত সভাপতি। তিনি ঢাকা স্কুল অব ইকোনমিক্স ঢাকা স্কুল অব https://www.dsce.edu.bd/member/dr-abul-barkat/ এর গভর্নিং বড়ির সদস্য ও ডিরেক্টর। তিনি ঢাকা বিশ্ববিদ্যালয় (ঢাবি) সামাজিক বিজ্ঞান অনুষদের অধীনে ‘জাপানিজ স্টাডিজ বিভাগ’ নামে উক্ত বিভাগের চেয়ারম্যান ও প্রকল্প পরিচালক
গবেষণা
আবুল বারকাতের ৬০০টির বেশি গবেষণা কর্ম রয়েছে। তিনি ২৪টি গবেষণাগ্রন্থ, ১১৯টি জার্নাল প্রবন্ধ (সহ গবেষণা পুস্ককের অধ্যায়), ২২১টি গবেষণা মনোগ্রাফ রচনা করেছেন এবং ২৩৪টি গবেষণাপত্র জাতীয় ও আন্তর্জাতিক সম্মেলনে উপস্থাপন করেছেন। এছাড়াও ইতোমধ্যে তিনি ১০টি লোকবক্তৃতা ও স্মারক বক্তৃতা প্রদান করেছেন।
প্রকাশনা
আবুল বারকাত মানুষের অধিকার-ভিত্তিক অনেকগুলো উন্নয়ন-সংশিষ্ট মৌলিক গবেষণা গ্রন্থ প্রনয়ন করেছেন। এর মধ্যে উল্লেখযোগ্য:
নিউ ইয়র্ক স্টেট রুট ৩৯৮
নিউ ইয়র্ক স্টেট রুট ৩৯৮ (এনওয়াই ৩৯৮) ছিল যুক্তরাষ্টের নিউ ইয়র্কে অবস্থিত, কলম্বিয়া কাউন্টির স্টাইভেসেন্ট শহরের পূর্ব-পশ্চিম বরাবর চলে যাওয়া একটি রাজ্য মহাসড়ক। হ্যামলেট অব স্টাইভেসেন্ট এর এনওয়াই ৯ জে এবং কিন্ডারহুক গ্রামের হ্যামলেট অব সানিসাইডের ইউএস রুট ৯ এর সংযোগ সড়ক হিসেবে রাস্তাটি ব্যবহৃত হতো। এনওয়াই ৩৯৮, ১৯৩০ সালের পূর্বে নামকরণ করা হয় এবং ১৯৮০ সাল পর্যন্ত অবিকৃত অবস্থায় থাকে। কিন্তু যখন রাস্তাটির মালিকানা এবং রক্ষণাবেক্ষণের দায়িত্ব কলম্বিয়া কাউন্টির হাতে পড়ে, তখন এর নাম পরিবর্তন করে কাউন্টি রুট ২৬ এ করা হয়।
রাস্তার বিবরণ
স্টাইভেসেন্ট শহরতলীতে এনওয়াই ৯ জে এর অংশ হিসেবে এনওয়াই ৩৯৮ এর যাত্রা শুরু হয়। কিছু পার্ক এবং স্থানীয় রাস্তা অতিক্রম করে, রাস্তাটি পূর্বদিকে অগ্রসর হয় । উপরে ওঠার সময় এনওয়াই ৩৯৮, ফায়ারউড বার্ণ অতিক্রম করে। তারপর এটি দক্ষিণে মোড় নিয়ে আরো কিছু ছোট পার্ক অতিক্রম করে। এরপর রাস্তাটি আরও গ্রাম অতিক্রম করে, পাহাড়ের উপরে ওঠে এবং আরো কিছু রাস্তা অতিক্রম করে। এভাবেই অগ্রসর হবার পথে আরো কিছু পাহাড়ী রাস্তা পড়ে। পাহাড় গুলোকে পেছনে ফেলে রাস্তাটি আবারো গ্রামাঞ্চলে প্রবেশ করে। হ্যামলেট অব সানিসাইডে প্রবেশ করার আগে আরো কিছু টিলা অতিক্রম করে। অবশেষে রাস্তাটি ইউএস রুট ৯ এ গিয়ে শেষ হয়।
ইতিহাস
হ্যামলেট অব স্টাইভেসেন্ট এবংহ্যামলেট অব সানিসাইডের সংযোগ সড়ক হিসেবে রাস্তাটি ১৯৩২ সালে তৈরী করা হয়। ১৯৮০ সাল পর্যন্ত এর নাম অবিকৃত অবস্থায় থাকে। কিন্তু এপ্রিল ১, ১৯৮০ তে যখন রাস্তাটির মালিকানা এবং রক্ষণাবেক্ষনের দায়িত্ব কলম্বিয়া কাউন্টির হাতে পড়ে, তখন এর নাম পরিবর্তন করে কাউন্টি রুট ২৬ এ করা হয়।
অনন্ত সিং
শৈশব
১৯০৩ সালের, ১লা ডিসেম্বর তিনি চট্টগ্রামে জন্মগ্রহণ করেন। তার পিতার নাম ছিল গোলাপ সিং, এবং মাতার নাম রাজকুমারী দেবী। তারা তিন ভাই বোন ছিলেন (দিদি ইন্দুমতী, দাদা নন্দলাল ও অনন্তলাল) এবং তিনি সর্বকনিষ্ঠ ছিলেন। তার পূর্বপুরুষ ভারতের আগ্রা অঞ্চলের অধিবাসী ছিলেন। অনন্ত সিং-এর প্রাতিষ্ঠানিক শিক্ষা খুব বেশি ছিল না। বিদ্যালয়ে পড়ার সময় তিনি সূর্য সেনের (মাষ্টারদা) সংস্পর্শে আসেন। অনন্ত সিং ছোটবেলা থেকেই খেলাধুলা ও শরীরচর্চায় পারদর্শী ছিলেন। সূর্য সেন তার অসাধারণ সাহস, সাংগঠনিক দক্ষতা, বুদ্ধিমত্তা, কর্মোদ্যোগ দেখে মুগ্ধ হন। অচিরেই তিনি সূর্য সেনের একজন ঘনিষ্ঠ ও বিশ্বাসভাজন সহকর্মীর পদমর্যাদা লাভ করেন।
বিপ্লবী কর্মকাণ্ড
১৯২১ সালে তারই ‌উদ্যোগে তার স্কুলের ছেলেরা অসহযোগ আন্দোলনে যোগ দেয়। এই আন্দোলন প্রত্যাহার করা হলে তিনি বিপ্লবী আন্দোলনকে জোরদার করার জন্য সচেষ্ট হন। তিনি বিপ্লবী দলে পরিচিত হন প্রমোদরঞ্জন সেনগুপ্তের মাধ্যমে এবং তার হাত ধরে দলে যোগ দেন গণেশ ঘোষ, তারকেশ্বর দস্তিদার, জীবন ঘোষালের মতো বিপ্লবীরা। একবার বিপ্লবীদের জন্য অর্থ সংগ্রহের উদ্দ্যেশ্যে আসাম-বাংলা রেলওয়ে কোম্পানীর অর্থ লুঠ করার সময় তিনি ও তার সঙ্গীরা পুলিসকে পরাভুত করে পাহাড়ে পালিয়ে যান। ১৯২৪ সালে বিপ্লবী কাজকর্মের জন‌্য গ্রেপ্তার হয়ে চার বছর কারাগারে থাকেন। জেল থেকে ছাড়া পেয়ে তিনি ব্যয়ামাগার স্থাপন করে বিপ্লবী সংগঠনকে শক্তিশালী করার জন্য ও তরুণদের দলে আনার জন্য সচেষ্ট হন। তার এই অক্লান্ত পরিশ্রম, সংগঠননৈপুণ্য ও পরিকল্পনা চট্টগ্রাম অস্ত্রাগার আক্রমণকে অনেকাংশে সফল করে তোলে। ঐ সময় চট্টগ্রাম শহর চারদিনের জন্য বৃটিশশাসনমুক্ত ছিল।ফেনী স্টেশনে ধরা পড়ার উপক্রম হলে অনন্ত সিংহ সাহসিকতার সাথে দুই হাতে গুলি চালিয়ে পুলিশ বাহিনীকে একাকী ছত্রভঙ্গ করেন ও কয়েকজন সহকর্মী সহ সেখান থেকে পালিয়ে এসে ফরাসী অধিকৃত চন্দননগরে আশ্রয় নেন। তার অন্যান্য সহকর্মীদের বিচার ও জেলে নির্যাতনের সংবাদে বিচলিত হয়ে ২৮ শে জুন, ১৯৩০ কলিকাতা পুলিশ কমিশনার লোম্যানের কাছে এসে আত্মসমর্পণ করেন। তিনি শরৎচন্দ্র বসুর নির্দেশে জেলের ভিতর সুড়ঙ্গ তৈরি করে বিস্ফোরক দিয়ে জেল উড়িয়ে দেওয়ার পরিকল্পনা করেছিলেন, যদিও ডিনামাইট পাতার সময় পুলিশের হাতে ধরা পড়েছিলেন। এই ঘটনার ফলে সরকার ভীত হয়ে বিপ্লবীদের সঙ্গে আলোচনায় বসতে বাধ্য হয়। অনেকের মতেই এই আলোচনার ফলেই চট্টগ্রাম অস্ত্রাগার লুন্ঠনের মামলায় কারও ফাঁসি হয়নি। বিচারে অনন্ত সিং-এর এবং অন্য এগারজনের দ্বীপান্তর হয়। ১৯৩২ সালে আন্দামান সেলুলার জেলে অনশন ধর্মঘট শুরু হলে রবীন্দ্রনাথ, গান্ধীজী প্রমুখের চেষ্টায় বন্দীদের আন্দামান থেকে স্বদেশে ফিরিয়া আনা হয়। অনন্ত সিং ১৯৪৬ সালে মুক্তিলাভ করেন। উল্লেখ্য, তার বিপ্লবী কর্মকাণ্ডে সহায়তা করার জন্য তার জ্যেষ্ঠা ভগিনী ইন্দুমতী সিংহ ও জেল খেটেছেন।
চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত বিপ্লবীগণ
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায়(ঝুংকু) এবং সুখেন্দু দস্তিদারের যাবজ্জীবন দ্বীপান্তর দণ্ড হয়।
শেষ জীবন
জেলে থাকাকালীন সময়ে তিনি মার্কসবাদী দর্শন পাঠ করে তার দিকে আকৃষ্ট হন ও বাইরে এসে কমিউনিস্ট পার্টিতে যোগদান করেন। কিছুদিন তিনি চলচ্চিত্র ও মোটর গাড়ির ব্যবসা করে রাজনীতি থেকে কিছুটা দূরে থাকেন। তার প্রযোজিত অন্যতম চলচ্চিত্র, ভানু বন্দ্যোপাধ্যায় অভিনীত যমালয়ে জীবন্ত মানুষ। ৭০ দশকে এম. এম. জি বা ম্যান মানি গান নামক নকশালপন্থী বিপ্লবী গ্রুপ তৈরী করেছিলেন। ১৯৬০ সালের কলকাতায় ধারাবাহিক ব্যাংক ডাকাতির অভিযোগে তাকে ঝাড়খণ্ডের জদুগড় থেকে গ্রেপ্তার করা হয় ও তাকে আট বছর (১৯৬৯ - ১৯৭৭) জেলে থাকতে হয়। 'শেষ জীবনে তিনি একজন বিতর্কিত ব্যক্তি ছিলেন' এমনটা বলা হয়ে থাকে। কিন্তু আসল সত্যি হল এই -
১৯৫৯ সালে খাদ্য আন্দোলনে অসংখ্য অসহায় মানুষদের সাহায্যার্থে অনন্ত সিংহ সংগঠন গড়ে দরিদ্র দেশের মানুষের সেবা করার কাজ শুরু করেছিলেন। এই কাজ করতে গিয়ে তিনি নিজে একপ্রকার নিঃস্ব হয়ে গেছিলেন। তিনি দেখলেন দেশে একদলের কাছে শুধু টাকা আর টাকা, অন্যদিকে একদল প্রায় খেতেই পায়না, অথচ স্বাধীন দেশের সরকার কোনও বলিষ্ঠ পদক্ষেপ নিচ্ছে না। স্বাধীন দেশেই অসহায় মানুষ শুধু না খেতে পেয়ে একটু একটু করে মৃত্যুর দিকে এগিয়ে যাচ্ছে- এই স্বাধীনতা তারা চাননি বলেই অনন্ত সিংহের মনে হয়েছিল। কিন্তু সময় তখন অনেক দ্রুত পাল্টে যাচ্ছে। নতুন ভাবে সংগঠন তৈরি করে দরিদ্র মানুষের দুঃখ দূর করার সঙ্কল্প নিয়েই তিনি ব্যাঙ্ক ডাকাতির রাস্তায় যেতে বাধ্য হয়েছিলেন। তিনি নিজে সশরীরে সরাসরি ডাকাতিতে যুক্ত ছিলেন না, পরিকল্পনা তৈরি করে দিয়েছিলেন। ইতিহাস যাঁরা জানেন কিন্তু অন্তর দিয়ে বোঝেন না, তারা অনন্ত সিংহের এই কাজের জন্য শ্রদ্ধা জানান না। অনন্তলাল সিংহের নিজের কথায়, 'তবু অপরাধ তো অপরাধই হয়, সে যে জন্যেই হোক, কারণটা কেউই বুঝবে না।'
রচনা
অনন্ত সিং তার জীবনের বহুমূখী অভিজ্ঞতা দিয়ে যেসব গ্রন্থ রচনা করেন সেগুলোর মধ্যে উল্লেখযোগ্য হল: চট্টগ্রাম যুববিদ্রোহ (দুই খন্ড), অগ্নিগর্ভ চট্টগ্রাম (দুই খন্ড), সূর্য সেনের স্বপ্ন ও সাধনা, আমি সেই মেয়ে, কেউ বলে ডাকাত কেউ বলে বিপ্লবী প্রভৃতি।
মৃত্যু
হৃদরোগে আক্রান্ত হয়ে ১৯৭৯ সালের ২৫শে জানুয়ারি অনন্ত সিং মৃত্যুবরণ করেন।
মার্গারেত সেবার্ড
মার্গারেত সেবার্ড এমবিই ( ২২ জানুয়ারী ১৮৬৪ - ২৯ মে ১৯২৯) মহিলা কলেজের কর্মীদের মধ্যে প্রাথমিক রসায়নবিদ ছিলেন ( তিনি প্রতিষ্ঠাতা প্রভাষক ছিলেন) ১৮৯৬ থেকে ১৯১৫ পর্যন্ত। তিনি বিদ্যালয়ে প্রাকৃতিক বিজ্ঞানের সম্মানি প্রথম শ্রেণি অর্জনের জন্য অগ্রণী মহিলা ছিলেন এবং পরবর্তীতে প্রথম বিশ্বযুদ্ধের সময়ে তিনি পুষ্টি বিষয়ে কাজের জন্য এমবিই পেয়েছিলেন।
পেশা
গ্র্যাজুয়েশন শেষে তিনি অক্সফোর্ডের রসায়নবিদ ডাব্লুএইচ পেন্ডলবারির সাথে গবেষণা করার পাশাপাশি তাৎক্ষণিকভাবে সোমারভিলে প্রাকৃতিক বিজ্ঞানের শিক্ষক হিসাবে নিযুক্ত হন। রাসায়নিক প্রতিক্রিয়া সম্পর্কিত দুটি প্রকাশনা তার কাজের ফলস্বরূপ। এর মধ্যে একটি পড়েছে রয়্যাল সোসাইটির কাছে। তিনি হাইড্রোজেন ক্লোরাইড এবং পটাসিয়াম ক্লরিকের মধ্যে প্রতিক্রিয়া গতিবিদ্যা উপর একটি গবেষণা করেছিলেন। এছাড়া তিনি আয়ন উপস্থিতি বিক্রিয়ার একটি গবেষণা করেন। সেবার্ড  ১৮৮৭ সালে রয়্যাল হোলোয়ে কলেজের রসায়নে প্রভাষক পদে নিয়োগ দেওয়া পান। যেখানে তিনি মার্থা হোয়াইটলে পড়িয়েছিলেন। জন ম্যাককিলাপ নামে একজন প্রকৌশলীকে বিয়ে করেন। তাকে বিয়ে করতে তিনি ১৮৯১ সালে সিঙ্গাপুরে ভ্রমণের জন্য পদত্যাগ করেছিলেন।
১৮৯৩ সালে তিনি যখন ব্রিটেনে ফিরে আসেন, তিনি গার্লস গ্রামার স্কুল, ব্র্যাডফোর্ড এবং রোডিয়ান স্কুল সহ বেশ কয়েকটি প্রতিষ্ঠানে শিক্ষকতা করেছিলেন। ১৮৯৫। সালে তিনি নতুন রাসায়নিক পরীক্ষাগারে রসায়ন পড়ানোর জন্য ১৮৯৬ সালে মহিলা বিভাগের কিং'স কলেজে নিযুক্ত হন। সেখানে তাকে "শীর্ষস্থানীয় মহিলা বিজ্ঞান-প্রভাষক" হিসাবে আখ্যায়িত করা হয়েছিল। তবে ১৯১২ সালে কিংস কলেজ একজন পুরুষ প্রভাষক নিয়োগের সিদ্ধান্ত নেন এবং ম্যাককিলপকে পুনরায় লাইব্রেরির কাজে নিযুক্ত করা হয়।
রাজনৈতিক কর্মকাণ্ড
মার্গারেত সেবার্ড ম্যাককিলোপ ১৮৯৪ সালে ফ্যাবিয়ান সোসাইটিতে যোগ দিয়েছিলেন এবং বেশ কয়েক বছর ধরে দায়িত্ব পালন করে যাচ্ছিলেন মহিলা গ্রুপের শীর্ষস্থানীয় ব্যক্তিত্ব হিসাবে।
গুলবাহার হাতুন (মুহাম্মাদ ফাতিহের স্ত্রী)
গুলবাহার হাতুন বা এমিনে গুলবাহার হাতুন (کل بھار خاتون; মৃত্যু c. ১৪৯২, মুকরিমে হাতুন নামেও পরিচিত;مکرمہ خاتون, ) উসমানীয় সাম্রাজ্যের সুলতান দ্বিতীয় মেহমেদের প্রথম স্ত্রী এবং তাঁদের পুত্র দ্বিতীয় বায়েজীদের মা হিসেবে উসমানীয় সাম্রাজ্যের ভালিদে হাতুন ছিলেন।
প্রাথমিক জীবন
গুলবাহার হাতুন জন্মসূত্রে একজন তুর্কি। তিনি ছিলেন হামজা বে অথবা হালিল বে এর কন্যা এবং মুস্তাফা পাশার বোন। সম্ভবত তিনি প্রাচীন টোকাতের কোনো পরিবার থেকে উদ্ভূত, কারণ তাঁর স্মৃতিতে বায়েজীদ ১৪৮৫ সালে সেখানে একটি মসজিদ এবং স্কুল তৈরি করেছিলেন।
বিবাহ
১৪৪৬ সালে সুলতান দ্বিতীয় মেহমেদ একজন শাহজাদা এবং আমাসিয়ার প্রশাসক থাকা অবস্থায়, গুলবাহার তাকে বিয়ে করেন। তার দুজন সন্তান ছিল, ১৪৪৭ সালে ডেমোটিকাতে জন্মগ্রহণ করা শাহজাদা বায়েজীদ (ভবিষ্যত সুলতান দ্বিতীয় বায়েজীদ) এবং শাহজাদী গেভারহান হাতুন, যিনি ১৪৭৪ সালে আক কোয়ুনলু সুলতান উযুন হাসানের পুত্র উঘুরলু মুহাম্মদকে বিয়ে করেন।
১৪৫১ সালে, মেহমেদের সিংহাসনে আরোহণের পর গুলবাহার তার সাথে এদিরনেতে যান। তুর্কি ঐতিহ্য অনুসারে, সকল শাহজাদাকেই প্রশিক্ষণের অংশ হিসাবে প্রাদেশিক প্রশাসক (সানজাক-বে) হিসেবে নিয়োগ দেয়া হয়। ১৪৫৫ বা ১৪৫৬ সালে, শাহজাদা বায়েজীদকে আমাসিয়ার প্রশাসক নিয়োগ করা হয় হয় এবং গুলবাহার তার সাথে যান, যেখানে তারা দুজনই ১৪৮১ সাল পর্যন্ত ছিলেন, কেবল ১৪৫৭ সাল ব্যতীত, যখন তিনি তার ছেলে বেয়াজীদের সুন্নতে খৎনা অনুষ্ঠানে যোগদান করতে এদিরনে আসেন।
গুলবাহার স্পষ্টতই তার ছেলের ভবিষ্যত নিয়ে যথেষ্ট উদ্বিগ্ন ছিলেন এবং এর সাথে তার নিজের সম্পত্তি নিয়েও। তার সম্পত্তি সুরক্ষিত করার জন্য, তিনি ১৪৪৪ সালে কয়েকটি গ্রাম এবং ইন্দেরুন মসজিদের ক্ষেতের উপার্জন অধিগ্রহণ করেছিলেন। অধিগ্রহণকৃত সম্পত্তিসমূহের মধ্যে ছিল আঘিলচিক গ্রাম, যেটিকে পরবর্তীতে ১৪৭৯ সালে ভূমি সংস্কারের সময় টিমেরিয়টদের (উসমানীয় ঘোড়সওয়ার সিপাহী) গ্রামে পরিণত করা হয়।
১৪৬৮ সালে, মেহমেদ বাঘলুচা গ্রামটি গুলবাহারকে প্রদান করেন। ছয় বছর পর, ১৪৭৩ সালে, বায়েজীদের দরবারের হিসাবরক্ষক হামযা বালি (মৃত্যু ১৪৮৬)'র ছেলে তাজেদ্দিন বে'র নিকট গ্রামটি বিক্রি করে দেন। ১৪৭৮ সালে, সম্ভবত ভূমি সংস্কারের ফলেই এই গ্রামের অব্যাহতি বিলুপ্ত হয়েছিল এবং তাকে ফিরিয়ে দেওয়া হয়েছিল। এই আদেশটি এক বছর পরে জনৈক মৌলানা শেমসেদ্দিন আহমেদ এর ​​অনুরোধে পুনরায় প্রকাশ করা হয়েছিল, যেটি অনুযায়ী গ্রামটি গুলবাহার হাতুনকে আর ফিরিয়ে দেওয়া হয়নি এবং তিনি সম্ভবত কোনও আইনি বিবাদের শিকার হয়েছিলেন।
ভালিদে সুলতান হিসেবে
১৪৮১ সালে যখন গুলবাহার হাতুনের ছেলে বায়েজীদ সিংহাসনে আরোহণ করেন তখন প্রথানুযায়ী তিনি রাজপরিবারে সর্বোচ্চ সম্মানিত পদ, ভালিদে সুলতান (ভালিদে হাতুন) এর পদমর্যাদা লাভ করেন যা তার মৃত্যু অবধি বহাল ছিল। বায়েজীদের ক্ষমতায় আরোহণের সাথে সাথেই গুলবাহার হাতুন একজন ভালিদে সুলতানের সমকক্ষীয় ভূমিকাই পালন করেন, কারণ সেসময় গদিনাসীন সুলতানের মায়ের উপাধি এবং দায়িত্বসমূহ দাপ্তরিকভাবে নির্ধারিত ছিল না। তৎকালীন সময়ে, ভালিদে সুলতান উপাধিটি ব্যবহার করা শুরু হয়নি কারণ উসমানীয় রাজবংশের নারীদের ক্ষেত্রে তখন হাতুন উপাধি ব্যবহার হতো। লেসলি পি. পিয়ার্স এর তথ্য অনুযায়ী, ষষ্ঠদশ শতাব্দীতে (প্রথম সুলাইমানের রাজত্বকালে) ভালিদে অর্থাৎ সুলতান মাতা, শাহজাদী এবং সুলতানের প্রধান সঙ্গিনীদের ক্ষেত্রে হাতুন উপাধিকে প্রতিস্থাপিত করে সুলতান উপাধি ব্যবহার করা শুরু হয়। এর ফলে, ষষ্ঠদশ শতাব্দীর পূর্বে গদিনাসীন সুলতানের জীবিত মাতার ব্যবহৃত উপাধি, ভালিদে হাতুন উপাধিটি ভালিদে সুলতান-এ রূপান্তরিত হয় যেটি হাফসা সুলতান সর্বপ্রথম দাপ্তরিকভাবে ব্যবহার করেন। গুলবাহার হাতুন এবং রাজপরিবারের অন্য সদস্যরা সবাই তার ছেলে দ্বিতীয় বায়েজীদের রাজত্বকালে পুরাতন প্রাসাদে বসবাস করতেন যা সরাই-ই আতিক(saray-ı atik) নামেও পরিচিত এবং তার ছেলে সাক্ষাৎ করতে আসতেন যিনি প্রতি সাক্ষাতেই তার মায়ের প্রতি সম্মান জ্ঞাপন করতেন। এক ঘটনায়, গুলবাহার তার ছেলের অনিয়মিত সাক্ষাতের ব্যাপারে অভিযোগ করে তার ছেলের কাছে একটি চিঠিতে লিখেছিলেন: ''আমার সৌভাগ্য, আমি তোমার অভাববোধ করছি, তুমি যদি আমার অভাববোধ নাও করো, তাও আমি তোমার অভাববোধ করি... এসো এবং আমাকে দেখা দাও। আমার প্রিয় বাদশাহ, যদি তুমি শীঘ্রই অভিযানে বের হও, অন্তত একবার বা দুবার এসো যাতে করে তুমি যাওয়ার পূর্বে আমি তোমার সৌভাগ্যমণ্ডিত চেহারাখানি দেখতে পাই। তোমাকে আমি শেষ দেখেছি, চল্লিশ দিন হয়ে গেছে। আমার সুলতান, দয়া করে আমার নির্ভীকতা মাফ করো। তুমি ছাড়া আমার আর কে আছে...?''
গুলবাহারের বায়েজিদের উপর যথেষ্ট প্রভাব ছিল, কারণ তিনি কিছু রাষ্ট্রীয় কূটনৈতিকদের পরিস্থিতি সম্পর্কে মূল্যায়ন করতেন। বায়েজীদও তার মায়ের কথার গুরুত্ব দিতেন। বায়েজীদকে লেখা গুলবাহারের একটি চিঠিতে তিনি বায়েজীদকে হেরসেকজাদে আহমেদ পাশার বিরুদ্ধে পরামর্শ দেন, তবে তাঁর শিক্ষক আয়াস পাশা এবং হিজিরবেওগ্লু মেহমেদ পাশার পক্ষে ছিলেন।
১৪৮৫ সালে, বায়েজীদ তার মা গুলবাহার হাতুনের স্মরণে একটি মসজিদ এবং টোকাত-এ একটি বিদ্যালয় প্রদান করেছিলেন।
মৃত্যু
গুলবাহার হাতুন ১৪৯২ সালে মৃত্যুবরণ করেন এবং ইস্তাম্বুলের ফাতিহ মসজিদে সমাধিস্থ হন।
জারি জেলা
জারি আফগানিস্তানে বাল্‌খ প্রদেশের একটি জেলা। ২০০৫ সালে জেলাটি কিশিনদিহ জেলার অংশ হিসেবে গঠন করা হয়েছিল।
জেলা পরিলেখ:
বাংলাদেশের সঙ্গীত
প্রাচীন বাংলায় সঙ্গীত
তখনকার হিন্দু সমাজেও দেবীর পূজায় গান গেয়ে সাধারণ মানুষ দেবীর পূজা করত।
মধ্যযুগে সঙ্গীত
এদেশে মধ্যযুগে সঙ্গীতচর্চা ছিল উচ্চমানের। মধ্যযুগে আলাওল রচিত মঙ্গলকাব্য ছিল এক প্রকারের সঙ্গীতের ভান্ডার। এছাড়া মধ্যযুগের কবিদের মধ্যে রয়েছে রবীন্দ্রনাথ ঠাকুর, মাইকেল মধুসূদন দত্ত, কাজী নজরুল ইসলাম, লালন শাহ, শাহ আবদুল করিম, হাসন রাজা, রাধারমণ প্রমূখ। সে সময়ে হিন্দুদের দেবীদের উদ্দেশ্যে কীর্তন রচিত হত। এছাড়া রচিত হয়েছে বৈষ্ণব পদাবলি। এটি রচিত হত মূলত কৃষ্ণা ও রাধার কাহিনীকে ঘিরে। এসব বৈষ্ণব পদাবলীর বিখ্যাত পদকর্তাদের মধ্যে রয়েছেন বিদ্যাপতি,চন্ডীদাস,জ্ঞানদাস,গোবিন্দ দাস প্রমূখ।
মধ্যযুগীয় মুসলিম সমাজে সঙ্গীত
মধ্যযুগে মুসলিম সমাজে পুঁথি পাঠের আসর বসত। পুঁথিগুলো পাঠ করা হত গানের সুরে। পুঁথিগুলো নেওয়া হত আরব্য উপন্যাস,পারস্য থেকে পাওয়া বিভিন্ন আখ্যান থেকে। কয়েকটি পুঁথি হলঃ এছাড়া সে যুগে বাদ্য ছাড়া একধরনের সৃষ্টিকর্তার স্তুতি গাওয়া হত যা গজল নামে পরিচিত ছিল।
মধ্যযুগীয় হিন্দুসমাজে সঙ্গীত
মধ্যযুগের হিন্দু সমাজে সবচেয়ে বেশি সঙ্গীতে প্রচলন ছিল। হিন্দুরা পূজায় দেবতার উদ্দেশ্যে গান গাইত। তখনকার হিন্দু সমাজে কীর্তন গান হত। এছাড়া ছিল বৈষ্ণব পদাবলি।
আধুনিক যুগে সঙ্গীত
আধুনিক যুগে বাংলাদেশ এদেশে সঙ্গীত অনেক ভাগে বিভক্ত হয়ে গেছেঃ
লোকগীতি
লোকগীতি বলতে বোঝানো হয় নজরুলগীতি,রবীন্দ্রসঙ্গীত,পল্লীগীতি ইত্যাদি অর্থাৎ‍ মধ্যযুগীয় গায়কদের গান।নিচে কিছু লোকগীতির তালিকা দেওয়া হলঃ এছাড়াও রয়েছে ভাওয়াইয়্যা,ভাটিয়ালি,মুর্শিদি,গম্ভীরা,বারমাস্যা,বাউলসঙ্গীত, নির্ব্বান সঙ্গীতইত্যাদি।বাংলাদেশের জাতীয় সঙ্গীত আমার সোনার বাংলা গানটির সুর নেওয়া হয়েছে এক বাউলগান এর সুর থেকে।
আধুনিক গান
আধুনিক গান হল আধুনিক বাদ্যযন্ত্র যেমনঃগিটার,পিয়ানো,হারমোনিয়াম,বাঁশি,ড্রাম,বেহালা ইত্যাদি সহযোগে যে গান গাওয়া হয়।এসব গান অনেক ধরনের হয়ঃ কয়েকজন আধুনিক গানের শিল্পী হলঃ
দেবাদৃতা বসু
দেবাদৃতা বসু (জয়ী নামে পরিচিত এবং জন্ম: ৩ অক্টোবর ২০০১) হলেন একজন বাংলা টেলিভিশনের এবং মঞ্চ নাটকের অভিনেত্রী। মঞ্চ নাটক দিয়ে তিনি তার পেশা জীবন শুরু করলেও পরে  তিনি একটি বাংলা ধারাবাহিক ( আলো ছায়া ) প্রধান চরিত্রে অভিনয় করেন। এর আগে তার প্রথম ধারাবাহিকটি ছিল জয়ী।  তিনি বিদ্যালয়ে অধ্যয়নকালে  তার বাবার সাথে তিনি থিয়েটারে কাজ করেছিলেন বা বিদ্যালয় জীবনে তিনি এগুলো অনুশীলন শুরু করেছিলেন। তার প্রথম থিয়েটার নাটক হলো দ্রোহি চইটোনন্যা। তার মিডিয়া জগতের সেই চকই তার উপর কাজ  করেছিল। তারপরে তিনি জয়ী ধারাবাহিকের সাথে একটি চুক্তি স্বাক্ষর করেন । এখন তিনি আলো হিসাবে অভিনয় করছেন সোপ অপেরা আলো ছায়ার নায়িকা চরিত্রের চরিত্রটি।
জীবনের প্রথমার্ধ
দেবাদৃতার জন্ম ৩ অক্টোবর ২০০১ সালে ভারতের কলকাতা শহরে। তিনি সঞ্জয় বসু ও শুক্লা বসুর জ্যেষ্ঠ কন্যা এবং কিংবদন্তি ফুটবল খেলোয়াড় এবং মোহুন বাগানের প্রাক্তন ক্যাপ্টেন বিদেশ বসুর নাতনি ।
তার অভিনয় জীবনের শুরুটি নাট্যগোষ্ঠীর থিয়েটার গ্রুপ হ য ব র ল  দিয়ে শুরু হয়েছিল । এই অভিনেত্রী  ৮ বছর বয়স থেকেই এখানে কাজ করতেন। তারপরে সেখান থেকে টিভি ধারাবাহিকে কাজ করার জন্য অডিশনের মাধ্যমে তিনি একটি সুযোগ পান। কলকাতায় বাংলা চ্যানেল জি বাংলাতে ধারাবাহিক ' জয়ী ' ধারাবাহিকের প্রধান চরিত্রে অভিনয় করেছিলেন তিনি । ২০১৮ সালে তিনি জয়ী ধারাবাহিক করেছিলেন।  সেই সময় তিনি একাদশ শ্রেণির শিক্ষার্থী ছিলেন। তার পরীক্ষার সময় ধারাবাহিকের জন্য অভিনয় করতে তার সমস্যা হয়। তিনি বলেছেন,  "আমার পরিচালক এবং সহ-অভিনেতারা ভীষণ ভাল। পরীক্ষা থাকলে আমাকে আগে ছেড়ে দেন। না হলে রূপচর্চার ঘরে বসেই পড়াশোনা করতে দেন।
অভিনয় এবং অবদান
বিদ্যালয় অধ্যয়নকালে তিনি তার বাবার সাথে থিয়েটারে অনুশীলন শুরু করেছিলেন। দ্রোহী চৈতন্য হলো তাঁর প্রথম থিয়েটার নাটক। তারপরে তিনি জয়ী ধারাবাহিকের সাথে একটি চুক্তি স্বাক্ষর করেন । এখন তিনি আলো হিসাবে অভিনয় করছেন সোপ অপেরা আলো ছায়াতে।
তিনি ছোট বেলা থেকেই কত্থক নাচ শিখে আসছেন। তিনি বলেন,
থিওডোর ওলফগ্যাং হ্যানশ
থিওডোর ওলফগ্যাং হ্যানশ একজন জার্মান পদার্থবিজ্ঞানী। তিনি ২০০৫ সালে জন লুইস হল ও রয় জে গ্লোবার এর সাথে পদার্থবিজ্ঞানে নোবেল পুরস্কার লাভ করেন।
উইলিয়াম ডিজুস
উইলিয়াম ডিজুস (৫ জানুয়ারী ১৮৯৫, চেরনিখিভতসি, গ্যালিসিয়া এবং লোডোমেরিয়া রাজ্য, বর্তমানে ইউক্রেন, - ১৯ জুন ১৯৬৪, নিউ ইয়র্ক সিটি, মার্কিন যুক্তরাষ্ট্র)-এর আসল নাম ভোলোডিমির ডিজুস (ইউক্রেনীয়: Володимир Джус)। তিনি পূর্ব গ্যালিসিয়ার একজন মার্কিন প্রকৌশলী ছিলেন। তিনি ডিজুস ফাসনারের উদ্ভাবক, যা কোয়ার্টার-টার্ন ফাসনার নামেও পরিচিত। এছাড়াও তিনি ইউক্রেনীয় ইনস্টিটিউট অফ আমেরিকার অন্যতম প্রতিষ্ঠাতা ছিলেন। এটি একটি সাংস্কৃতিক প্রতিষ্ঠান। ১৯৫৫ সালে এই প্রতিষ্ঠানের জন্য তিনি হ্যারি এফ. সিনক্লেয়ার নামে এক ব্যাবসায়ীর কাছ থেকে একটি বাড়ি কেনেন। এই বিখ্যাত বাড়িটি হ্যারি এফ. সিনক্লেয়ার হাউস নামে পরিচিত।
মহাকাশ প্রতিযোগিতা
মহাকাশ প্রতিযোগিতা হলো বিংশ শতাব্দীতে সংগঠিত স্নায়ুযুদ্ধে সোভিয়েত ইউনিয়ন ও মার্কিন যুক্তরাষ্ট্র - এই দুই প্রতিদ্বন্দ্বী রাষ্ট্রের মধ্যকার সর্বপ্রথম মহাকাশ উড্ডয়ন অর্জনের প্রতিযোগিতা। দ্বিতীয় বিশ্বযুদ্ধের পরে দুটি রাষ্ট্রের মধ্যকার ক্ষেপণাস্ত্র-নির্ভর নিউক্লীয় শক্তির লড়াইয়ের মাধ্যমে এটির উৎপত্তি হয়। দ্রুত মহাকাশ উড্ডয়নের মাইল ফলক অর্জন রাষ্ট্রের নিরাপত্তার জন্য গুরুতর মনে করা হতো, যা সে সময়ের প্রতীকি এবং চিন্তাধারার সাথে মিশ্রিত হয়েছিল। এই মহাকাশ প্রতিযোগিতা কৃত্রিম উপগ্রহ উৎক্ষেপণ, চাঁদ, শুক্র ও মঙ্গল গ্রহে মানবহীন মহাকাশযান এবং পৃথিবীর নিম্ন কক্ষে বা চাঁদে মানুষবাহী উড্ডয়নের পথপ্রদর্শক প্রচেষ্টা চালিত করেছে। এই প্রতিযোগিতাটি প্রকৃতপক্ষে শুরু হয় ১৯৫৫ সালের আগস্টের ২ তারিখে। সোভিয়েত ইউনিয়ন স্পুটনিক - ১ কে প্রদক্ষিণের মাধ্যম ১৯৫৭ সালের ৪ঠা অক্টোবর সফলভাবে উৎক্ষেপণ করতে সক্ষম হয় এবং ১৯৬১ সালের ১২ই এপ্রিল ইউরি গ্যাগারিন কক্ষীয় উড্ডয়ন অর্জনের মাধ্যমে মহাকাশের সর্বপ্রথম মানুষ হন। ইউএসএসআর ১৯৬৩ সালের ১২ই এপ্রিল সর্বপ্রথম নারী, ভেলানেটিনা তেরেস্কভাকে মহাকাশে পাঠান এবং এর পাশাপাশি পরবর্তী বছরগুলোতে উড্ডয়নের সময়, মহাকাশে পদচারণা এবং সঙ্গত কার্যক্রমে সর্বপ্রথম অংশগ্রহণ করেছে। রাশিয়ার উৎস অনুসারে, এই অর্জনগুলো থেকে এই ফলাফল নিষ্পত্তি করা হয়েছিল যে ইউএসএসআর মহাকাশ প্রযুক্তিগতভাবে অনেক উন্নত ছিল।
যুক্তরাষ্ট্রের উৎস অনুসারে, ১৯৬৯ সালের ২০ জুলাই অ্যাপোলো ১১ এর মাধ্যমে চাঁদে মানুষ পাঠানো হলে "প্রতিযোগিতাটি" সমাপ্ত হয়। যুক্তরাষ্ট্রের বেশিরভাগ উৎস অনুসারে, অ্যাপোলো ১১ এর চাঁদে পদার্পণের অর্জন সোভিয়েত ইউনিয়নের সম্মিলিত সকল অর্জনের তুলনায় অনেক বেশি গুরুত্বপূর্ণ ছিল। যেকোনো ক্ষেত্রেও সোভিয়েত ইউনিয়ন মানব মিশনে চাঁদে পাঠানোর প্রচেষ্টা চালিয়েছিল, কিন্তু পরবর্তীতে তা বাতিল করা হয় এবং পৃথিবীর কক্ষপথে স্পেস স্টেশনের প্রতি মনোযোগ দেওয়া হয়। কিন্তু যুক্তরাষ্ট্র আরো কিছু বার চাঁদে পদার্পণ করে।
১৯৭২ সালের এপ্রিলে অ্যাপোলো-সয়ুজ পরীক্ষামূলক কর্মসূচিতে দুই রাষ্ট্রের চুক্তির মাধ্যমে রাষ্ট্রীয় বৈরিতার অবসান ঘটে, পরিণাম হিসেবে যুক্তরাষ্ট্রের নভোচারীর দল সোভিয়েতের নভোচারীর দলের সাথে পৃথিবীর কক্ষপথে আশ্রয় গ্রহণ করে এবং একত্রে এপিএএস- ৭৫ ডকিং ব্যবস্থা উন্নয়ন করে। মহাকাশ যুগের উম্মধন সহযোগিতার মাধ্যমে হয় এবং এটিএসপি পরবর্তীতে সহযোগিতার সুযোগ করে দিতে প্রতিযোগিতা লাঘব করে দেয়। অ্যাপোলো ১১এর চাঁদে অবতরণকে এটিএসপি সমাপ্তি মনে করা হলেও, মহাকাশ প্রতিযোগিতা এবং প্রতিযোগিতার সমাপ্তি স্পষ্ট না। কিন্তু ১৯৯১ সালে সোভিয়েত ইউনিয়নের অবসানের পর থেকে এপিএএস- এর সাথে সমৃদ্ধিশালী সহযোগিতার মাধ্যমে যুক্তরাষ্ট্র এবং সদ্য তৈরি রাশিয়ান ফেডারেশনের মধ্যে শাটল- মির কার্যক্রম এবং আইএসএস সক্রিয় হয়।
দ্বিতীয় বিশ্বুদ্ধকালীন জার্মানি
মহাকাশ প্রতিযোগিতার প্রারম্ভ হয়েছিল জার্মানিতে, যা ১৯৩০ সালে প্রথমার্ধে বিশ্বযুদ্ধের সময় শুরু হয়েছিল যখন নাৎসি উপ- কক্ষীয় উড্ডয়নের ক্ষমতাসম্পন্ন কার্যকরী নিক্ষেপণ মিসাইল গবেষণা এবং তৈরি করেছিল। ১৯৩০ প্রথমাংশ থেকে শুরু করে, ভাইমার প্রজাতন্ত্রের শেষ পর্যায়ে জার্মান মহাকাশ প্রকৌশল তরল জ্বালানী নির্ভর রকেটের সাথে পরীক্ষণ করেন। তাদের উদ্দেশ্য ছিল একদিন তারা অতি উচ্চতায় পৌঁছাতে পারবে এবং বিশাল দূরত্ব পারাপার হতে সক্ষম হবে। জার্মান সামরিক নিক্ষেপণ এবং যুদ্ধোপকরণ শাখার প্রধান, লেফট্যানেন্ট কর্ণেল ভার্সায় চুক্তি অনুসারে দীর্ঘ গামী কাননের গবেষণা এবং উন্নয়নের নিষেধাজ্ঞা এড়াতে রকেটকে দীর্ঘ পরিসরের কামান হিসেবে ব্যবহারের জন্য প্রকৌশলীর এক ক্ষুদ্র দল গঠন করে, যার মধ্যে ওয়াল্টার ডনবের্গের এবং লিও জানসেন অন্তর্ভুক্ত ছিলেন। বেকার ও ডনবের্গের একজন সল্পবয়সী বিস্ময়কর প্রকৌশলী ভের্নার ফন ব্রাউনকে ১৯৩২ সালে কুমের্সডর্ফ-ওয়েস্টের একটি গোপনীয় সামরিক কার্যক্রমে নিয়োগ দেন। ফন ব্রাউন রকেটের মাধ্যমে মহাকাশ অর্জনের সপ্ন দেখেন এবং প্রাথমিকভাবে মিসাইল প্রযুক্তিতে রকেটের সামরিক গুরুত্ব বুঝতে পারেনি।
যুদ্ধের শেষে, মার্কিন, ব্রিটিশ, এবং সোভিয়েত বৈজ্ঞানিক বুদ্ধিমত্তা বিভাগ জার্মানির রকেট প্রকৌশলীদের এবং রকেটগুলো ও তার নকশা অর্জনের জন্য প্রতিযোগিতা করতো। মিত্রবাহিনীর প্রত্যেকেই জার্মান রকেট গবেষণা দলের লভ্য সদস্যদের একটি অংশ আধৃত করে, কিন্তু যুক্তরাষ্ট্র অপারেশন পাপেরক্লিপ থেকে সবচেয়ে বেশি লাভবান হয়েছে, কেননা তারা ভন ব্রাউন ও তার প্রকৌশল দলকে নিয়োগ করতে পেরেছিল, যারা পরবর্তীতে মার্কিন মিসাইল এবং মহাকাশ অভিযানের কার্যক্রম উন্নয়ন করেন। যুক্তরাষ্ট বিশাল পরিমাণে সম্পন্ন ভি-২ রকেট অর্জন করে।
সোভিয়েত রকেট উন্নয়ন
পিনেমুন্ডেতে জার্মান রকেট সেন্টার জার্মানির পূর্বদিকে অবস্থিত ছিল, যা সভিয়েতে পেসার স্থান হয়ে উঠে। স্টালিনের আদেশে, এই স্থানে সোভিয়েতের সকল সেরা রকেট প্রকৌশলীদের পাঠানো হয় এটি দেখার জন্য যে তারা ভবিষ্যতের অস্ত্র ব্যবস্থায় কি করতে পারে। এই প্রকৌশল দলের প্রধান ছিলেন সের্গেই করলেভ। তিনি বিভিন্ন মহাকাশ ক্লাব এবং ১৯৩০ দশকে সোভিয়েতের রকেটের প্রাথমিক নকশায় অন্তর্ভুক্ত ছিলেন, কিন্তু ১৯৩৮ সালে জোসেফ স্টালিনের মহান বিশোধনের সময় গ্রেফতার করা হয় এবং গুলাগে ছয় বছর যাবত কারাগারে বন্দী থাকে। যুদ্ধের পরে, তিনি ইউএসএসআর এর প্রধান রকেট ও মহাকাশযান প্রকৌশলী হন, তিনি ভন ব্রাউনের সোভিয়েত প্রতিরূপ। স্নায়ুযুদ্ধের সময় তার পরিচয় রাষ্ট্রীয়ভাবে গোপন করা হয়, এবং তিনি প্রকাশ্যে কেবলমাত্র "প্রধান নকশাকারী" হিসেবে পরিচিত ছিলেন। ১৯৬৬ সালে তার মৃত্যুর পরেই পশ্চিম বিশ্বে তার পরিচিত আনুষ্ঠানিকভাবে প্রকাশ করা হয়।
প্রায় এক বছর পরে পিনেমুন্ডেতে, সোভিয়েত কর্মকর্তারা অপারেশন অশিয়াভিয়াখিম পরিচালনা করে এবং পরবর্তীতে ১৭০ জনের অধিক সেরা জার্মান রকেট বিশেষজ্ঞদের লেক সেলিজেরের গরদমল্যা আইল্যান্ডে স্থানান্তরিত করা হয়। চূড়ান্ত সোভিয়েত মিসাইল নকশায় তাদের অনুমোদিত ছিল না কিন্তু তাদেরকে সোভিয়েত প্রকৌশলীদের সমস্যা সমাধানে পরামর্শদাতা হিসেবে ব্যবহার করা হতো। তারা উল্লেখিত ক্ষেত্রে অবদান রেখেছেন: এ-৪ এর সোভিয়েত সংস্করণ তৈরি; "সংস্থার পরিকল্পিত" কাজে অংশগ্রহণ; এ-৪ এর মূল ইঞ্জিন উন্নয়নে গবেষণা; কেন্দ্রে উৎপাদনের কক্ষ "বিন্যাসে" সহায়তা; এবং জার্মান সরঞ্জাম ব্যবহার করে রকেট গঠনের প্রস্তুতি। তাদের সহায়তায়, বিশেষ করে হেলমুট গ্রুট্রুপের দলের সাহায্যে করোলোভ এ-৪ কে বিপরীত প্রকৌশল করেন এবং ১৯৪৮ সালে এটির নিজেশি সংস্করণ, আর-১ তৈরি করেন। পরবর্তীতে, তিনি নিজের আলাদা ভিন্ন নকশা তৈরি করেন, যদিও বেশিরভাগ নকশা ১৯৪৯ সালের গ্রুট্রুপ দলের জি৪-আর৮০ এর নকশা দ্বারা প্রভাবিত ছিল। জার্মানদের ১৯৫১-৫৩ সালে স্বদেশে ফেরত পাঠানো হয়।
মার্কিন রকেট উন্নয়ন
আমেরিকান অধ্যাপক রবার্ট এইচ গডার্ড কঠিন জ্বালানির রকেট উন্নয়নে ১৯১৪ সাল থেকে কাজ করছেন এবং প্রথম বিশ্বযুদ্ধ সমাপ্তির কেবল পাঁচ দিন পূর্বে তিনি যুদ্ধ ক্ষেত্রে হালকা রকেট ইউএস আর্মি সিগন্যাল কর্পস কে প্রদর্শন করেছিল। তিনি ১৯২১ সালে তরল জ্বালানির রকেট উন্নয়ন করেন, তবুও তিনি জনসাধারণের সম্মতি পাননি।
ভন ব্রাউন এবং তার দলকে ১৯৪৫ যুক্তরাষ্ট্রের হোয়াইট স্যান্ডস প্রভিং গ্রাউন্ডে পাঠানো হয়। তারা আদৃত ভি২ একত্রিত এবং সেগুলো উৎক্ষেপণের কর্মসূচি করা হয় এবং মার্কিন প্রকৌশলীদের তাদের কার্যক্রম সম্পর্কে অধ্যাপনা করেন। এই পরীক্ষণ গুলোর মাধ্যমে রকেট দ্বারা মহাকাশের প্রথম ছবি এবং ১৯৪৯ সালে ডব্লিউএসি কর্পোরাল ভি২ সংগঠন, প্রথম দুই স্তরবিশিষ্ট রকেট ইত্যাদি অর্জিত হয়। জার্মান রকেট দলকে ১৯৫০ সালে ফর্ট ব্লিস থেমে সৈন্যবাহিনীর নতুন রেডস্টন আর্সেনালে স্থানান্তরিত করে, যা আলাবামার হান্টসভিলে অবস্থিত। সেখান থেকে, ভন ব্রাউন এবং তার দল সৈন্যের প্রথম কার্যকর মাঝারি নিক্ষেপণ যন্ত্র উন্নয়ন করেছিল, যা রেডস্টন রকেট নামে পরিচিত। এটি সল্প পরিবর্তিত সংস্করণ যুক্তরাষ্ট্রের প্রথম কৃত্রিম উপগ্রহ, এবং প্রথম পরিচালিত মার্কারি মহাকাশ অভিযান সম্পন্ন হয়েছিল। এটি জুপিটার এবং স্যাটার্ন রকেটের পরিবারের ভিত্তি হোয়ে ওঠে।
স্নায়ুযুদ্ধে মিসাইল প্রতিযোগিতা
স্নায়ুযুদ্ধ (১৯৪৭-১৯৯১) দ্বিতীয় বিশ্বযুদ্ধের পরে দুটি প্রাক্তন মিত্রর মধ্যে উন্নীত হয়। এটিতে সোভিয়েত ইউনিয়ন ও পারিপার্শ্বিক রাষ্ট্র(যাকে প্রায়শই পূর্বাঞ্চল গোষ্ঠী) এবং পশ্চিমা বিশ্বের ক্ষমতা, বিশেষ করে যুক্তরাষ্টের মধ্যে অবিরত রাজনৈতিক বিরোধ, সামরিক প্রতান, প্রতিনিধিত্বের যুদ্ধ এবং অর্থনৈতিক প্রতিযোগিতা অন্তর্গত। প্রাথমিক অংশগ্রহণকারীদের সামরিক শক্তি সরাসরি দন্দে জড়িত না হলেও তাদের দ্বন্দ্ব সামরিক সম্মেলন, কৌশলগত শক্তির অবস্থান, দুর্বল রাষ্ট্রগুলোতে বিস্তর সহযোগিতা প্রদান, প্রতিনিধিত্বের যুদ্ধ, গুপ্তচরবৃত্তি, প্রচারণা, নিউক্লীয় শক্তির প্রতিযোগিতা, এবং অর্থনৈতিক ও প্রযুক্তিগত প্রতিযোগিতা বা মহাকাশ প্রতিযোগিতা।
সহজ ভাষায়, স্নায়ুযুদ্ধ দ্বারা সমাজতান্ত্রিক ও ধনতান্ত্রিক ভাবধারার সংগ্রামের প্রকাশ। যুক্তরাষ্ট্র ১৯৪৯ সালের সেপ্টেম্বরে একটি নতুন অনিশ্চিত আরম্ভ অনুভব করে, যখন তারা পারমাণবিক শক্তির একচেটিয়া অধিকার হারিয়ে ফেলে। মার্কিন বুদ্ধিমত্তা বিভাগ জানতে পারে যে সোভিয়েত ইউনিয়ন তাদের প্রথম পারমাণবিক বোমা বিস্ফোরণ করে, যার ফলে যুক্তরাষ্ট্র একটি পারমাণবিক যুদ্ধের সম্মুখীন হতে পারে, যা প্রথমবারের মত শহরতলী ধ্বংস করে দিতে পারে। এই নতুন বিপদের কারণে যুক্তরাষ্ট্র সোভিয়েতের সাথে একটি অস্ত্রের প্রতিযোগিতায় জড়িয়ে পড়ে, যার মধ্যে হাইড্রোজেন বোমার উন্নয়ন অন্তর্ভুক্ত। এর পাশাপাশি পারমাণবিক বোমা প্রদানের ক্ষমতাসম্পন্ন আন্তমহাদেশীয় কৌশলগত বোমা এবং নিক্ষেপণ মিসাইল (আইসিবিএম) অস্ত্র রয়েছে। ১৯৫০ দশকে সমাজতন্ত্র এবং এর সম্মতিকারী দের প্রতি এক নতুন ভয় যুক্তরাষ্ট্রকে প্রভাবিত করে, যা ভীতিকর ম্যাকার্থিবাদে পরিণত হয়। চীন, করিয়া এবং ইউরোপের পূর্বাঞ্চলে সমাজতন্ত্র ছড়িয়ে পড়ায় মার্কিনরা এতই আতঙ্কিত হয়েছিল যে জনপ্রিয় ও রাজনৈতিক সংস্কৃিতে সমাজতান্ত্রিক গোয়েন্দাদের সরাতে বিস্তর "জাদুকর - খোজন" ছড়িয়ে পড়েছিল। মার্কিনদের এই প্রতিক্রিয়ায় একটি কারণ হলো সোভিয়েত পারমাণবিক এবং হাইড্রোজেন বোমা পরীক্ষণের জন্য স্ট্রাতিজিক এয়ার কমান্ডের(SAC) তত্ত্বাবধানে বিশাল বিমান বাহিনী নিয়ন্ত্রণ অন্তর্ভুক্ত ছিল। এসএসি আন্তমহাদেশীয় কৌশলী এবং মাঝারি বোমা নিক্ষেপক বিমানের ভিত্তি সোভিয়েত আকাশসীমায় (পশ্চিমা ইউরোপ ও তুর্কির মাঝে) ছিল যারা পারমাণবিক অস্ত্র প্রদানে সক্ষম ছিল।
এর অংশ হিসেবে সোভিয়েতের আক্রমণের আশঙ্কা রোপণ হয়েছিল। ১৯৪১ সালে দ্বিতীয় বিশবযুদ্ধকালীন নাৎসি বাহিনী কৃত আক্রমণ করায় কমপক্ষে ২৭ মিলিয়ন ব্যক্তি আহত হওয়ায়, সোভিয়েত ইউনিয়ন নিজের প্রাক্তন মিত্র যুক্তরাষ্ট্রের প্রতি সতর্ক হয়ে উঠেছিল, ১৯৪৯ সালে পর্যন্ত একমাত্র পারমাণবিক অস্ত্রধারী রাষ্ট্র ছিল। দ্বিতীয় বিশ্বুদ্ধকালীন যুক্তরাষ্ট্র এই অস্ত্র কার্যকরীভাবে ব্যবহার করেছিল এবং তারা এটি সোভিয়েত ইউনিয়নের বিরুদ্ধে আবার ব্যবহার করলে শহর এবং সামরিক ব্যবস্থা আবর্জনায় পরিণত হবে। মার্কিন যুক্তরাষ্ট্রের বিমান বাহিনী সোভিয়েতের তুলনায় অনেক বিশাল হাওয়ায়, তারা জটিল বিমান ভিত্তি সোভিয়েত এলাকার কাছে উপস্থিত থাকে। ১৯৪৭ সালে মার্কিন থেকে আশঙ্কা গমনে স্ট্যালিন আন্তমহাদেশীয় নিক্ষেপণ যন্ত্রের উন্নয়ন আদেশ করেন।
মার্কিন যুক্তরাষ্ট্রের একাধিক রকেট কার্যক্রম ছিল যা মার্কিন সামরিক সংস্থার বিভিন্ন শাখায় বিভক্ত ছিল, যার মানে প্রত্যেক শক্তিই নিজেদের আইসিবিএম কার্যক্রম ছিল। এমএক্স-৭৭৪ এর মাধ্যমে ১৯৪৫ সালে আইসিবিএম গবেষণার সূচনা করে। যদিও এটি পরবর্তীতে বাতিল করা হয় এবং ১৯৪৭ সালে কেবল তিনটি আংশিক সফল উৎক্ষেপণ করা হয়। ১৯৫০ সালে ভন ব্রাউন কেপ ক্যানাভেরালে বিমান বাহিনীর পিজিএম-১১ রেডস্টন রকেট পরিবারের পরীক্ষণ শুরু হয়। ১৯৫১ সালে বিমান বাহিনী এমএক্স-১৫৯৩ নামক নতুন কার্যক্রম শুরু হয় এবং ১৯৫৫ সালে এটি সবচেয়ে গুরুতবপূর্ণ পুঁজি পেতে থাকে। এমএক্স-১৫৯৩ কার্যক্রম বিবর্তিত হয়ে অ্যাটলাস-এ তে পরিণত হয়, এটির প্রথম উড্ডয়ন ১৯৫৭ সালের ১১ ই জুনে সংগঠিত হয়, এটি প্রথম সফল মার্কিন  আইসিবিএম ছিল। এটির উন্নত সংস্করণ, অ্যাটলাস-ডি রকেট, পরবর্তীতে পারমাণবিক আইসিবিএম এবং প্রজেক্ট মার্কারি র জন্য উৎক্ষেপণ বাহন এবং প্রজেক্ট জেমিনি তে ব্যবহৃত রিমোট চালিত অ্যাজেন্ডা টার্গেট ভেহিকল হিসেবে ব্যবহৃত হয়।
সোভিয়েত ইউনিয়ন ও যুক্তরাষ্ট্রের মধ্যকার স্নায়ুযুদ্ধ কে ভাবগত পরিবর্তনে চালক যন্ত্র হিসেবে বিবেচনা করা হয় এবং একটি সুসংগত মহাকাশ নীতি ১৯৫০ দশকের শেষ দিকে যুক্তরাষ্ট্রে আকার ধারণ করতে থাকে।
প্রথম কৃত্রিম উপগ্রহ
প্রাথমিকভাবে, রাষ্ট্রপতি আইসেনহাওয়ার এটি নিয়ে চিন্তিত ছিলেন যে, একটি কৃত্রিম উপগ্রহ একটি রাষ্ট্রের ১০০ কিলোমিটার(৬২ মেইল) উপর দিয়ে অতিক্রম করলে রাষ্ট্রের স্বতন্ত্র আকাশসীমা লঙ্ঘন করতে পারে। তিনি এতি নিয়ে চিন্তিত ছিলেন যে, সোভিয়েত ইউনিয়ন মার্কিনদের বেআইনি উচ্চ উড্ডয়নে অভিযুক্ত করতে পারে। এভাবে তার মূল্যে প্রচারণা পেতে পারে। আইসেনহাওয়ার এবং তার পরামর্শদ্বাতারা অভিমত তৈরি করেছিলেন যে, রেষ্ট্রের স্বতন্ত্র আকাশসীমানা কার্মান রেখার উপরে নেই এবং তারা ১৯৫৭-১৯৫৮ আন্তর্জাতিক জিও ফিসিক্যাল বছরে উৎক্ষেপণের মাধ্যমে এই অভিমতটিকে আন্তর্জাতিক নীতির অংশ হিসেবে প্রতিষ্ঠা করে। আইসেনহাওয়ার এতি নিয়ে আতঙ্কিত ছিলেন যে, যদি তিনি সামরিক মিসাইলকে উৎক্ষেপক হিসেবে ব্যবহার করেন, তাহলে তিনি কোনো আন্তর্জাতিক দুর্ঘটনার মূল কারণ হতে পারেন এবং "যুদ্ধাগ্রোহী" হিসেবে পরিচিত হতে পারে। এজন্য তিনি নেভাল রিসার্চ ল্যাবরেটরির অপরীক্ষিত ভ্যানগার্ড রকেটকে নির্বাচন করেন, যেটি মূলত গবেষণার উদ্দেশ্যে ছিল। এর অর্থ হলো ভন ব্রাউনের দল তাদের জুপিটার-সি এর রকেটকে উপকক্ষে পাঠানোর অনুমুতি পায়নি। কারণ এটি ভবিষ্যতে সামরিক বাহন হিসেবে ব্যবহারের পরিকল্পনা ছিল। ১৯৫৬ সালের ২০ই ডিসেম্বর ভন ব্রাউন ও তার দল ক্পৃত্গ্ররিম হকে কক্ষপথে পৌঁছানর ক্ষমতাসম্পন্ন একটি জুপিটার-সি রকেট উৎক্ষেপণ করেন।যদিও উৎক্ষেপণটি, পুনঃপ্রবেশ বাহন প্রযুক্তির উপ-অক্ষীয় পরীক্ষণ হিসেবে উৎক্ষেপণ করা হয়েছিল। ভন ১৯৫৬ সালে ভন ব্রাউনের জুপিটার-সি পরীক্ষণ সম্পর্কে করলভ জানতে পারলে তিনি ভুলবশত মনে করেন যে, এতি একটি ব্যর্থ মহাকাশযান মিশন ছিল। এতে তিনি দ্রুত নিজস্ব মহাকাশযান কক্ষপথে পাঠানোর পরিকল্পনা নকশা করেন। যুক্তরাষ্ট্রের যেকোনো বুস্টাররের তলনায় আর-৭ যথেষ্ট শক্তিশালী হওয়ায়, তিনি অব্জেক্ট ডি তার প্রাথমিক মহাকাশযান হিসেবে নকশার মাধ্যমে এই ক্ষমতার সম্পূর্ণ অংশ ব্যবহার নিশ্চিত করেন। এটিকে "ডি" অবস্থান দেওয়া হয়েছিল আর-৭ এর অন্যান্য পণ্যবাহী "এ","বি", "ভি" এবং "জি", যেগুলো পারমাণবিক অস্ত্র ছিল সেগুলো থেক পার্থক্য করার জন্য অব্জেক্ট ডি যুক্তরাষ্ট্রের তুলনায় স্বল্প ছিল। যার ওজন মাত্র ১৪০০ কিলোগ্রাম(৩১০০ পাউন্ড) যার মধ্যে ৩০০ কিলোগ্রাম(৬৬০ পাউন্ড) বৈজ্ঞানিক যান্ত্রপাতি দ্বারা গঠিত। যেগুলো পৃথিবীর ছবি তুলবে বিকিরণের মাত্রা অধ্যয়ন করবে। যদিও মহাকাশযানের নির্মাণ ও নকশার সাথে এগুলোর সাদৃশ্য কম ছিল।এজন্য ১৯৫৭ সালের ফেব্রুয়ারিতে করোলভ মন্ত্রীদের সম্মেলন থেকে প্রস্তেইশি স্পুটনিক(পিএস-১) বা একটি সরল মহাকাশযান। সম্মেলন এটীও আদেশ দেয় যে অব্জেক্ট ডি ১৯৫৮ সালে এপ্রিল পর্যন্ত মূলতবী করা হলো। এই নতুন স্পুটনিক হলো একটি ধাতব গোলক যা অনেক হালকা ছিল। মাত্র ৮৩.৮ কিলোগ্রাম(১৮৫ পাউন্ড) ওজনের ৫৮ সেন্টিমিটার(২৩ ইঞ্চি) ব্যাস সম্পন্ন ছিল। এই মহাকাশযানে অব্জেক্ট ডি এর অনুরূপ কোনো জটিল যন্ত্র থাকবে না। কিন্তু এটির দুটি রেডিও ট্রান্সমিটার ছিল যা বিভিন্ন ক্ষুদ্র রেডিও কম্পাঙ্কে পরিচালিত হতো, যা তাকে শনাক্ত করার ক্ষমতা দিয়ে দেয় যে কোনো উল্কা এটীর চাপযুক্ত কাঠামো ভেদ করেছে কিনা এবং এটির পৃথিবীর তাপমন্ডলের ঘনত্ব শনাক্ত করার ক্ষমতা ছিল।
আগস্ট এবং সেপ্টেম্বরে আর-৭ রকেটের সফল উৎক্ষেপণ দ্বারা করোলেভ আত্মহারা ছিল। যেটা স্পুটনিক উৎক্ষেপণের পথ দেখিয়ে দেয়। ওয়াশিংটন ডিসির ন্যাশনাল একাদেমিক অফ সায়েন্সেস-এর আন্তর্জাতিক ন্যাশনাল জিও ফিসিক্যাল বছরে সম্মেলনে ১৯৫৭ সালের ৬ই অক্টোবর "গ্রহের উপর মহাকশযান নথিপত্রের সাহায্যে" গুজব ছড়ায় যে, যুক্তরাষ্ট্র একটি বিশাল অর্জনের পরিকল্পনা করছে। নথির উপর ভিত্তি করে করোলেভ মনে করেছিলেন যে, ভন ব্রাউন অক্টোবরের ৫ বা ৬ তারিখে মহাকাশযান বহন করে একটি জুপিটার সি বহন করতে পারেন। তিনি উৎক্ষেপণের জন্য তরান্বিত হয়ে যান। তরান্বিত হয়ে তিনি উৎক্ষেপ্ণকে অক্টোবরের ৪ তারিখ স্থানান্তরিত করেন। পিএস ১ এর উৎক্ষেপণ বাহন হলো একটি পরিবর্তিত আর-৭ - বাহন ৮কে৭১পিএস নম্বর এম১-পিএস - পুর্ববর্তী উৎক্কেপণের তুলনায় স্বল্প পরীক্ষণ যন্ত্র এবং রেডিও সরঞ্জাম ছিল।এটী সেপ্টেম্বরে সোভিয়েত মিসাইল ঘাঁটি ট্যুরা-ট্যাম এ পৌঁছায় এবং এক নং উৎক্ষেপণ স্থানে নিজের মিশনের জন্য তৈরি হয়। ১৯৫৭ সালের ৪ঠা অক্টোবর শুক্রবারে আর-৭ বাহনে স্পুটনিক ১ মস্কো-এর সময় অনুসারে ঠিক ১০ঃ২৮ঃ৩৪ অপরাহ্নে প্যাড থেকে উৎক্ষেপণ করে কয়েক মিনিট পর কক্ষপথে কৃত্রিম "চাঁদ" বসিয়ে দেয়। এই ভ্রমণকারী বাংলানুবাদ অনুসারে এই "ভ্রমণকারী" এক্টী ছোট গুঙ্গুন শব্দ করা ছোট্ট গোলক যার ব্যাস ২ ফিটের চেয়েও কম এবং ২০০ পাউন্ডের চেয়েও কম ওজনের। কিন্তু একদম পূর্বে কামচাটকায় ট্রাকিং স্টেশনে স্পুটনিক ১ এর রেডিও ট্রান্সমিটারের স্পষ্ঠ বিপ... বিপ...বিপ... শোনা না পর্যন্ত উৎক্ষেপণ নিয়ন্ত্রণ কেন্দ্রে উৎযাপন বন্ধ ছিল। রেডিও ট্রান্সমিটারের শব্দের সাহায্যে স্পুটনিক ১ নিজের প্রথম আবর্তন উড়নের পথকে নির্দেশ করে। উৎক্ষেপণের প্রায় ৯৫ মিনিট পর মহাকাশযানটি নিজের উৎক্ষেপণের স্থানের উপর দিয়ে যায় এবং এর রেডিও সিগ্ন্যাল্‌ প্রকৌশলীরা ও সামরিক ব্যক্তিত্ব ট্যুরা-ট্যাম গ্রহণ করেঃ এই সময়ে করোলেভ এবং তার দল পৃথিবীর কক্ষপথে সফল্ভাবে অবস্থিত মহাকাশযান উৎযাপন করেন।
যুক্তরাষ্ট্রের প্রতিক্রিয়া
সোভিয়েতের সফলতা যুক্তরাষ্ট্রে বিশাল চিন্তার কারণ হয়ে দাড়ায়। উদাহরণস্বরূপ, একজন অর্থনীতিবিদ বার্নার্ড বারুচ একটি "পরাজয়ের শিক্ষা" নামক একটি চিঠিতে নিউ ইয়র্ক হেরাল্ড ট্রিবিউন - কে লেখেন, "যখন আমরা নিজেদের শৈল্পিক এবং প্রযুক্তিগত ক্ষমতা ব্যবহার করে গাড়ির নতুন সংস্করণ ও অন্যান্য নতুন প্রযুক্তি উদ্ভাবন করছি, তখন সোভিয়েত ইউনিয়ন মহাকাশ জয় করছে। ... এটি যুক্তরাষ্ট্র নয়, রাশিয়া, যারা কল্পনাশক্তি দ্বারা তারার উপর ভর করেছে এবং দক্ষতা দ্বারা কেবল চাদেই পৌঁছায়নি; বরং তা দখল করেছে। যুক্তরাষ্ট্র এখন চিন্তিত। এর হওয়া উচিত।"
আইসেনহোয়ার আদেশ দিলেন যাতে প্রজেক্ট ভাঙ্গুয়ার্ড- কে সময়সূচিতে আরো সামনে নিয়ে আসা হয় এবং প্রকৃত পরিকল্পনার পূর্বেই উৎক্ষেপণ করা হয় যা মার্কিন টেলিভিশন দর্শকের সামনে সরাসরি সম্প্রচারিত হয়েছিল। এটি একটি স্মারক ব্যর্থতায় পরিণত হয় কেননা উৎক্ষেপণের কয়েক মুহূর্ত পরেই বিস্ফোরিত হয়ে এটি আন্তর্জাতিক রসনার বিষয়ে পরিণত হয়। এই মহাকাশযান টিকে পত্রিকায় ফ্লোপনিক, স্টায়পুটনিক, কাপুটনিক, দুডনিক নামে প্রচারণা করা হয়। জাতিসংঘে সোভিয়েত প্রতিনিধি যুক্তরাষ্ট্রের দূতদের "পিছিয়ে পড়া দেশগুলোকে কৌশলগত কর্মসূচির আওতায়" সাহায্য প্রদানের প্রস্তাব করেন। এই প্রকাশ্য ব্যর্থতার ফলস্বরূপ জাগরণে ভন ব্রাউনের রেডস্টন দল তাদের জুপিটার - সি রকেট যথাসম্ভব দ্রুত উৎক্ষেপণের অনুমতি পায়। পশ্চিমা স্নায়ুযুদ্ধের আমেরিকার সঙ্গী ব্রিটেনে, প্রতিক্রিয়া মিশ্রিত প্রকৃতির ছিল: কিছু জনগণ উৎযাপন করেছিল যে সোভিয়েত প্রথম মহাকাশে পৌঁছাতে পেরেছিল আর অন্যরা এই নতুন মহাকাশযানের বিধ্বংসী ক্ষমতা থেকে আতঙ্কিত হয়েছিল।
স্পুটনিক ১ উৎক্ষেপণের ৪ মাস পর, ১৯৫৮ সালের ৩১শে জানু়ারিতে ভন ব্রাউন এবং ইউএস সৈন্যবাহিনীর রেডস্টন মিসাইল থেকে সংগ্রহীত চার স্তরবিশিষ্ট জুনো ১ রকেটের মাধ্যমে কেপ ক্যানাভারেল থেকে যুক্তরাষ্ট্র তাদের প্রথম মহাকাশযান উৎক্ষেপণ করে। এক্সপ্লোরার ১ নামক মহাকাশযানটির ভর ছিল ৩০.৬৬ পাউন্ড(১৩.৯১ কেজি) এবং এক্সপ্লোরার ১ এর পণ্যটির ভর ছিল ১৮.৩৫পাউন্ড(৮.৩২ কেজি)। এটি একটি ক্ষুদ্র ধূমকেতু পরিমাপক যন্ত্র এবং একটি গেইগের - মুলার টিউব বিহীন করেছিল। এই নিজস্ব ১৯৪- বাই - ১,৩৬৪ নটিক্যাল মাইল কো কক্ষপথে পরিচালনার সময় পৃথিবীকে পরিবেষ্টিত বিকিরণ বেল্টের মধ্যে দিয়ে যাতায়াত করে, যা টিউবের ধারণ ক্ষমতাকে সম্পৃত্ত করে এবং ইউনিভার্সিটি অফ আইওয়া- র মহাকাশ বিজ্ঞানী ড.জেমস্ ভ্যান অ্যালেন দ্বারা প্রদত্ত ধারণাকে প্রমাণিত করে। এই ভ্যান অ্যালেন বিকিরণ স্থানটি পৃথিবীর চৌম্বকীয় বিষুব রেখার উপর অবস্থিত একটি ডোনাট আকৃতির উচ্চ ঘনত্বের বিকিরণ সম্পন্ন স্থান। ভ্যান অ্যালেন এক্সপ্লোরার ১ মহাকাশযানের সহযোগী যন্ত্রপাতি নকশা ও তৈরি করেছিলেন। এই মহাকাশযানটি তিনটি ঘটনা পর্যবেক্ষণ করে: মহাজাগতিক রশ্মি ও বিকিরণের মাত্রা, মহাকাশযানের তাপমাত্রা এবং ক্ষুদ্র ধূমকেতুর সাথে সংঘর্ষের কম্পাঙ্ক। এই মহাকাশযানে তথ্য সংগ্রহের জন্য কোনো ব্যবস্থা ছিল না, এজন্য এটিকে ক্রমাগতভাবে তথ্য প্রেরণ করতে হতো।
১৯৫৮ সালে এপ্রিলের ২ তারিখে রাষ্ট্রপতি আইসেনহোয়ার মহাকাশে সোভিয়েতের মুখ্য ভূমিকার প্রতিক্রিয়া হিসেবে ইউএস কংগ্রেসকে এমন একটি অসামরিক সংস্থা তৈরি করতে বলেন যা অসামরিক মহাকাশ কার্যক্রম পরিচালনা করবে। সেনেট মেজরিটি লিডার লিন্ডন বি. জনসন দ্বারা পরিচালিত কংগ্রেস জাতীয় মহাকাশ কার্যক্রম পাসের মাধ্যমে প্রতিক্রিয়া করে। এই আইন অনুসারে বিমান চালনা বিদ্যার উপদেষ্টা পরিষদকে পরিবর্তন করে ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশন(নাসা) তৈরি করা হয়। একটি আরো সিভিলিয়ান- মিলিটারি লিয়াসন কমিটি গঠন কর, যা রাষ্ট্রপতি দ্বারা পরিচালিত এবং রাষ্ট্রের সামরিক ও অসামরিক মহাকাশ কার্যক্রমের মধ্যে সহযোগিতার জন্য দায়ী।
১৯৫৯ সালের ২১শে অক্টোবর, সামরিক বাহিনীর অবশিষ্ট মহাকাশ সংবলিত কার্যকলাপ নাসার উপর অর্পিত করা হয়। ২৯৬৩ সালের ১লা জুলাই রেডস্টন আর্সেনালকে নাসার জর্জ সি. মার্শাল স্পেস ফ্লাইট সেন্টারে পরিণত করা হয় এবং প্রথম পরিচালক হিসেবে ভন ব্রাউনকে নিয়োজিত করা হয়। স্যাটার্ন রকেট পরিবারের উন্নয়ন, যা সম্পন্ন হওয়ার ফলে উড্ডয়ন ক্ষমতার ক্ষেত্রে ইউএস সোভিয়েতের সমতায় আস্তে পারবে, নাসাকে অর্পিত করা হয়েছিল।
মানুষবিহীন চন্দ্র মহাকাশযান
১৯৫৮ সালে করোলোভ আর-৭ এর পরিবর্তন করে এটিকে চাঁদে ৪০০ কিলোগ্রাম (৮৮০ পাউন্ড) ভর চাঁদে পাঠাতে পারবে। ১৯৫৮ সালে লুনা ই-১ শ্রেণীর বিধ্বংসী মহাকাশযান উৎক্ষেপণের প্রচেষ্টা ব্যর্থ হয়। ১৯৫৯ সালের ২রা জনুয়ারি চতুর্থ প্রচেষ্টায় উৎক্ষেপণ সফল হলেও চাঁদে পৌঁছাতে পারেনি। ১৯৫৯ সালের ৬ ই অক্টোবর ২৭৮.৫ কিলোগ্রামের(৬১৪ পাউন্ড) লুনা ৩ সফলভাবে চাঁদের পাশ দিয়ে যায় এবং চাঁদের ওপর পাশের ছবি পৃথিবীতে পাঠায়।
যুক্তরাষ্ট্র লুনা কর্মসূচির প্রতিক্রিয়া হিসেবে ১৯৫৯ সালে নাসা রেঞ্জার কর্মসূচি তৈরি করে। ১৯৬১ সালের আগস্ট এবং নভেম্বেরে ব্লক । রেঞ্জার ১ ও রেঞ্জার ২ অ্যাটলাস-আগেনা উৎক্ষেপণ ব্যার্থতার শিকার হয়। ১৯৬২ সালে ৭২৭ পাউন্ডের(৩৩০ কেজি) ব্লক ।। রেঞ্জার ৩ সফলভাবে উৎক্ষেপণ করলেও, চাঁদে যেতে ব্যর্থ হয়। ৭৩০ পাউন্ডের(৩৩০ কেজি) রেঞ্জার ৪ চাঁদে পাঠান যুক্তরাষ্ট্রের সর্বপ্রথম মহাকাশযান, কিন্তু এটির সৌরকোষ এবং নেভিগেশনের ব্যবস্থা চাঁদের কাছে ব্যর্থ হয় এবং কোনো বৈজ্ঞানিক তথ্য প্রেরণের পূর্বেই চাঁদের অপর পাশের সাথে সংঘর্ষ হয়। ১৯৬১ সালের অক্টবরের ২১ তারিখে রেঞ্জার ৫ এর শক্তি ফুরিয়ে যাওয়ায় চাঁদকে ৭২৫ কিলোমিটারের জন্য চাঁদে পৌঁছায় নাই। প্রথম সফল রেঞ্জার মিশন হলো ১৯৬৪ সালের ৩১ শে জুলাই ৮০৬ পাউন্ডের(৩৬৬ কেজি) ব্লক ।।। রেঙ্গার ৭।
মহাকাশে প্রথম মানুষ
১৯৫৯ পর্যন্ত, কিছু মার্কিন পর্যবেক্ষক বুঝতে পেরেছিল যে সোভিয়েত ইউনিয়ন সর্বপ্রথম সফলভাবে মহাকাশে মানুষ পাঠাতে সক্ষম হবে, কেননা মার্কারি- এর প্রথম উৎক্ষেপণের প্রস্তুতির জন্য অনেক সময় প্রয়োজন ছিল। ১৯৬১ সালের ১২ ই এপ্রিল, ইউএসএসআর ভস্টক ১ নামক মহাকাশযানের মাধ্যমে ইউরি গাগারিনকে পৃথিবীর চারদিকে একটি কক্ষপথে পাঠিয়ে আবারও পুরো পৃথিবীকে বিস্মিত করে দেয়। তারা গাগারিনকে প্রথম কসমোনট হিসেবে পরিচিতি দেন, যা রাশিয়ান বা গ্রীক থেকে রুক্ষভাবে অনুবাদ করলে হয় "মহাকাশের নাবিক"। সতর্কতার জন্য ক্যাপসুলটি সয়ংক্রিয় ভাবে চালানো হয়েছিল, তবুও কোনো জরুরি অবস্থায় গাগারিনের ক্যাবিনের মধ্যে একটি খাম খুলে মধ্যে লেখা কোডটি কম্পিউটারে টাইপ করার মাধ্যমে ক্যাপসুলেকে চালনা করার ক্ষমতা ছিল। ঐ সময়কার চিকিৎসা বিজ্ঞান মহাকাশে শূন্য অভিকর্ষে মানুষের দেহের উপর কোনো প্রভাবের ধারণা ছিল না। ভস্টক -১ ১০৮ মিনিট ধরে পৃথিবীকে প্রদক্ষিণ করে এবং সোভিয়েত ইউনিয়নের উপর এটি পুনঃপ্রবেশ করে, গাগারিনকে ৭০০ মিটার(২৩,০০০ ফিট) উচ্চতা থেকে মহাকাশযান থেকে বিচ্যুত করা হয় ও তিনি প্যারাসুটের মাধ্যমে পৃথিবীতে অবতরণ করেন। Fédération Aéronautique Internationale(আন্তর্জাতিক বিমানচলনাবিদ্যা সংঘ) গাগারিনকে পৃথিবীর সর্বপ্রথম মানব মহাকাশ উড্ডয়ন লাভের পরিচিতি দেন, যদিও সে সময়ে তাদের  বিমানচলনাবিদ্যার রেকর্ড অনুসারে চালককে বাহনের মধ্য থেকে উদিত ও অবতরণ করতে হতো। এই জন্য সোভিয়েত ইউনিয়ন এফ. এ. আই - কে উপস্থাপন করার সময় এই তথ্য অপসৃত করেন যে গাগারিন ক্যাপসুলে অবতরণ করেননি। কিন্তু ঘেরমান টিতভের দ্বিতীয় ভস্টক উড্ডয়ন জমা দেওয়ার সময় এফ. এ. আই অবতরণের কৌশলের গোপনীয়তা সম্পর্কে জানতে পারেন এবং তদন্ত করে এটি সিদ্ধান্ত নেন যে, মনুষ্য উড্ডয়ন অর্জনের জন্য অবতরণের কৌশলের তুলনায় সুরক্ষিত উৎক্ষেপণ, আবর্তন এবং প্রত্যাবর্তন প্রয়োজন এবং তাদের নিয়মাবলির পরিবর্তন করে গাগারিন ও টিতভের রেকর্ড যথাস্থানে রাখেন।.
গাগারিন সোভিয়েত ইউনিয়ন এবং পূর্বাঞ্চলের নায়কে পরিণত হন এবং বিশ্বব্যাপী খ্যাতি অর্জন করেন। ইউএসএসআর- এ এপ্রিলের ১২ তারিখকে কসমনটিকস দিবস হিসেবে ঘোষণা করা হয় এবং বর্তমানে এটিকে একটি সরকারী "রাশিয়ার স্মরণীয় দিবস" হিসেবে উদযাপন করা হয়। ২০১১ সালে, জাতিসংঘ কর্তৃক এই দিনকে আন্তর্জাতিক মানবীয় মহাকাশ উড্ডয়ন দিবস ঘোষণা করা হয়।
রকেট উৎক্ষেপনের সময় উৎক্ষেপণ নিয়ন্ত্রণ কক্ষ এবং গাগারিনের মধ্যকার রেডিও যোগাযোগে বার্তালাপ: "করোলোভ: "প্রাথমিক স্তর..... মধ্যস্ততা..... প্রধান..... উড্ডয়ন! আমরা আপনার শুভ উড্ডয়ন কামনা করছি। সবকিছু ঠিক আছে।"
গাগারিন: "Поехали!" (পয়েখালি! - চল যাই!)."
গাগারিনের অনানুষ্ঠানিক পয়েখালি! পূর্বাঞ্চলে একটি ঐতিহাসিক বাকাংশে পরিণত হয় এবং মনুষ্য মহাকাশ উড্ডয়নের সূচনা বোঝাতে ব্যবহার করা হয়।
মহাকাশে প্রথম আমেরিকান
মার্কিন বিমান বাহিনী মহাকাশে প্রথম মানুষ উৎক্ষেপণের জন্য শীঘ্রই মহাশূন্যে মানুষ নামক কর্মসূচির উন্নয়ন করে। এই কর্মসূচিতে অনুলীপিত অ্যাটলাস মিসাইলে উৎক্ষেপিত ক্ষেপক পুনঃপ্রবেশ ক্যাপসুলে অবস্থানের জন্য বিভিন্ন প্রকার এক মানুষবাহী মহাকাশযান গবেষণা করা হয় এবং নয়টি পাইলটকে প্রার্থী হিসেবে নির্বাচন করা হয়। নাসার উৎপত্তির পরে, ১৯৫৮ সালের ২৬ শে নভেম্বর এই কার্যক্রমটি অসামরিক সংস্থায় হস্তান্তর করা হয় এবং নাম পরিবর্তন করে প্রজেক্ট মার্কারি রাখা হয়। নাসা নৌবাহিনী, বিমান বাহিনী ও সামুদ্রিক বাহিনীর টেস্ট পাইলট থেকে এক দল অস্ট্রোনট ("তারার নাবিক"- এর গ্রীক শব্দ) নির্বাচন করে এবং এই কার্যক্রমের জন্য সাত জনকে চূড়ান্তভাবে নির্বাচন করে। রেডস্টোন মিসাইলের প্রারম্ভিক উপ - কক্ষীয় উড্ডয়ন এবং পরবর্তীতে অ্যাটলাসের কক্ষীয় উড্ডয়নের কার্যে ক্যাপসুলের নকশা এবং মহাকাশচারীর প্রশিক্ষণ তৎক্ষণাৎ শুরু করা হয়।  প্রত্যেক উড্ডয়ন পর্যায়ে প্রথমে মনুষ্যবিহীন, পরে মানুষ ব্যতীত অন্য প্রাণী এবং অবশেষে মানুষ উড্ডয়ন হয়।
কেনেডি চন্দ্রাঅভিযানকে উদ্দেশ্য করেন
গাগারিনের উড্ডয়নের পূর্বে আমেরিকার মনুষ্য বাহী মহাকাশ কর্মসূচির জন্য মার্কিন রাষ্ট্রপতি জন এফ. কেনেডির সমর্থন ছিল ঈষদুষ্ণ। এম.আই.টি - এর জেরোমে ওয়াইসেনার, যিনি এইসেনহওয়ার এবং কেনেডির বিজ্ঞানের উপদেষ্টা হিসেবে দায়িত্ব পালন করতেন, নিজেই মনুষ্য মহাকাশ অভিযানের বিরুদ্ধে অবস্থান করে উক্তি দেন, "যদি দেশবাসীর সিদ্ধান্তকে ক্ষতি না করে কেনেডি বিশাল মহাকাশ কর্মসূচি বাতিল করতে পারতেন, তিনি সেটাই করতেন।" ১৯৬১ সালের মার্চে যখন নাসার পরিচালক জেমস ই. ওয়েব ১৯৭০ সনের পূর্বে চাঁদে অবতরণের জন্য বাজেটের আবেদন উপস্থাপন করেন, অতি উচ্চমূল্যের হওয়ার জন্য কেনেডি এটি বাতিল করে দেন। অনেকেই নাসা এবং মহাকাশ কার্যক্রমের উপর কেনেডির চূড়ান্ত সমর্থনকে দেখে বিস্মিত হয়েছিলেন, কেননা তিনি নির্বাচনের সময় এইসেনহোয়ার-এর পরিচালনার অদক্ষতাকে আক্রমণ করেছিলেন।
গাগারিনের উড্ডয়ন এটি বদলে ফেলে; এখন কেনেডি সোভিয়েতের মুখ্য ভূমিকার জন্য মার্কিন জনগণের পক্ষ থেকে অপমান এবং আতঙ্ক উপলব্ধি করতে পারে। এছাড়াও, পিগস উপসাগর আক্রমণ, তার শাসনকাল শুরু হওয়ার পূর্বে পরিকল্পিত হলেও শাসন চলাকালীন জারি করা হয়, ইউএস শক্তির বিপুল ব্যার্থতার জন্য তার প্রশাসনের উপরে বিমূরতা বয়ে আনে। নিজের রাজনৈতিক ব্যক্তিত্ব রক্ষার্থে তিনি ১৯৬১ সালের ২০ ই এপ্রিলে ভাইস প্রেসিডেন্ট কে একটি মেমো লেখেন যেন তিনি যুক্তরাষ্ট্রের মহাকাশ কর্মসূচি পর্যবেক্ষণ করতে বলেন এবং এমন কার্যক্রম খুঁটিয়ে দেখতে যা নাসাকে এগিয়ে যাওয়ার সুযোগ করে দিবে।
কেনেডি চূড়ান্তভাবে সিদ্ধান্ত নিলেন অ্যাপোলো কর্মসূচি অবলম্বন করবেন এবং ২৫শে মে স্নায়ু যুদ্ধের উপর "দেশের জরুরি প্রয়োজনে বিশেষ বার্তা" নামক ভাষণে কংগ্রেসের সমর্থন চাওয়ার সুযোগ নিয়েছিলেন। তিনি এই কর্মসূচির গুরুত্ব জাতীয় নিরাপত্তা, এবং এর কেন্দ্রবিন্দু বৈজ্ঞানিক ও সামাজিক ক্ষেত্রে জাতীয় শক্তির প্রেক্ষাপটে ব্যাখ্যা করেন। ১৯৬২ সালের ১২ ই সেপ্টম্বরে "আমরা চাঁদে যাওয়ার ইচ্ছা প্রকাশ করেছি।" ভাষণে এই কর্মসূচির জন্য সমর্থন অর্জন করেন। ক্রুশ্চেভ কেনেডির এই অন্তর্গত প্রতিন্দন্দিতাকে নীরবতার সাথে গ্রহণ করে, কিন্তু তিনি প্রকাশ্যে "চন্দ্র প্রতিযোগিতা" অংশগ্রহণ, এটি নিশ্চিত বা অস্বীকার করতে নিষেধ করেন। কিন্তু পরবর্তীতে প্রকাশিত হয় যে, সোভিয়েত ইউনিয়ন ১৯৭৪ সাল পর্যন্ত গোপনীয়ভাবে মনুষ্য চন্দ্র কর্মসূচি চালিয়েছিল।
মার্কারি
১৯৬১ সালের ২১শে জুলাই লিবার্টি বেল ৭ এ শেফা র্ডের উপ- কক্ষীয় উড্ডয়ন ভার্জিল "গুশ" গ্রিমসন পুনকৃত করেন। কক্ষপথে মানুষ পাঠানোর প্রায় এক বছর পরে, ফ্রেন্ডশিপ ৭ মহাকাশযানে ১৯৬২ সালের ২০ ই ফব্রুয়ারি তে মহাকাশচারী জন গ্লেন প্রথম আমেরিকান হিসেবে পৃথিবীর কক্ষপথে আবর্তন করেন। তার মার্কারি- অ্যাটলাস ৬ মিশনে ফ্রেন্ডশিপ ৭ মহাকাশযানে তিনি আবর্তন সম্পাদন করেন এবং একটি জটিল পুনঃপ্রবেশের পর তিনি আটলান্টিক মহাসাগরে অবতরণ করেন কেননা দূরমাপন তথ্যে ভুলক্রমে শিথিল হিট- শিল্ডের ত্রুটি দেখা গিয়েছিল। গ্লেন প্রথম আমেরিকান হিসেবে মহাকাশে পৌঁছলে তিনি জাতীয় নায়কে পরিণত হন এবং তাকে প্যারেড দ্বারা সমাদৃত করা হয়। ১৯৬২ সালের ২৩শে ফেব্রুয়ারি রাষ্ট্রপতি কেনেডি কেপ ক্যানাভেরাল এয়ার ফোর্স স্টেশনের একটি প্যারে ডে সহচর হিসেবে অংশগ্রহণ করেন এবং তিনি গ্লেনকে নাসা কর্তসাধন মেডেল প্রদান করেন।
গ্লেনের পরবর্তীতে যুক্তরাষ্ট্র আরো তিনটি মার্কারি উড্ডয়ন উৎক্ষেপণ করে: ১৯৬২ সালের ২৪ শে মে, অরোরা ৭ যা গ্লেনের তিনটি অবর্তনকে অনুলিপন করে, সিগমা ৭ ১৯৬২ সালে ৩রা অক্টোবর ছয়টি আবর্তন এবং ১৯৬৩ সালের ১৫ ই মে ফেইথ ৭ দ্বারা ২২টি আবর্তন(৩২.৪ ঘণ্টা) যা মহাকাশযানটির সর্বোচ্চ ক্ষমতা ছিল। নাসা প্রথমে মহাকাশযানটি সহ্য ক্ষমতা তিন দিন পর্যন্ত বাড়িয়ে আরেকটি মিশন উৎক্ষেপণের মনস্থ করেছিল, কিন্তু এটি সোভিয়েতের রেকর্ড ভঙ্গ না করায় পরিকল্পনাটি বাতিল করে প্রজেক্ট জেমিনি উন্নয়নে মনঃসংযোগ দেওয়া হয়।